
   SECȚIUNEA IV 
PROIECT ACORD-CADRU ȘI CONTRACT SUBSECVENT
Acord-cadru de prestări servicii (proiect)
Nr. ......... data ..........

Art. 1 Părţile acordului cadru 
În temeiul  dispozițiilor Legii nr. 98/2016  privind achizitiile publice, cu modificările și completările ulterioare și a H.G. nr. 395/2016, cu modificările și completările ulterioare, pentru aprobarea Normelor metodologice de aplicare a prevederilor referitoare la atribuirea contractului de achiziţie publică din Legea nr. 98/2016 și în conformitate cu Procedura operațională „Procedură proprie privind achizițiile de servicii din anexa 2 la Legea nr. 98/2016 – servicii poștale și de curierat/servicii de pază – Cod PO-05, Ediția I, Revizia 0” s-a încheiat prezentul acord-cadru, între: 

INSTITUTUL NATIONAL DE CERCETARE DEZVOLTARE ÎN CONSTRUCȚII, URBANISM ȘI DEZVOLTARE TERITORIALĂ DURABILĂ „URBAN-INCERC”, cu sediul în București, Șos. Pantelimon, nr. 266, sector 2, tel. 021.627.27.40, fax. 021.255.18.52, e-mail: urban-incerc@incd.ro, înregistrat la Registrul Comerțului sub nr. J40/3660/2010, cod fiscal RO 26752660, cont  RO87 RNCB 0082 0083 1484 0001, deschis la BCR Sucursala Unirea București, reprezentat legal prin Director General Claudiu-Sorin DRAGOMIR, denumit în continuare INCD URBAN-INCERC, în calitate de Promitent-achizitor, pe de o parte, 

şi 
.............................................., cu sediul în ...................................., str. ...................................... nr. .............., jud. .........................., tel/fax ..........................................., înregistrată la Registrul Comerţului sub nr. J........./.............../......................., cod fiscal ................................., cont ................................................... deschis la ........................................., reprezentată prin ........................................, având funcţia ............................................., în calitate de Promitent-prestator, pe de altă parte.
Art. 2. Oferta și acceptarea
Părțile au convenit încheierea prezentului acord-cadru având în vedere:
2.1. Oferta 
	Promitentul-prestator promite să presteze Servicii, în conformitate cu prevederile prezentului acord-cadru și a oricărui contract subsecvent încheiat cu respectarea prevederilor prezentului acord-cadru.
2.2. Acceptarea
 	A) Promitentul-achizitor, prin Raportul Procedurii nr. [numărul raportului procedurii]  identificat prin anunțul de participare nr. [numărul anunțului de participare] din data de [zz/ll/aaaa], publicat pe site-ul www.incd.ro și anunțul de publicitate nr. [numărul anunțului de publicitate] din data de [zz/ll/aaaa], publicat pe site-ul www.e-licitatie.ro, a selectat cel mai bine clasat candidat, astfel cum acesta este parte a prezentului acord-cadru;
B) Promitentul-achizitor, prin semnarea acordului-cadru, înțelege că atribuirea oricărui contract subsecvent se realizează fără reluarea competiției între candidați, în termenii și condițiile stabilite prin acordul-cadru;
C) Promitentul-achizitor, pentru prestarea Serviciilor, plătește prețul Serviciilor, în conformitate cu prevederile prezentului acord-cadru și a oricărui contract subsecvent încheiat în executarea prezentului acord-cadru.
Art. 3. Definiţii
Acord-cadru - prezentul acord-cadru şi toate anexele sale, având drept scop înţelegerea scrisă între părţile-promitente a elementelor/condiţiilor esenţiale care vor guverna contractele subsecvente ce urmează a fi atribuite într-o perioadă dată.
Contractele subsecvente - contractele (cu toate anexele) care vor fi încheiate în baza prezentului acord-cadru.
Promitent-achizitor şi promitent-prestator - părţile contractante, aşa cum sunt acestea numite în prezentul acord-cadru, în preambul. 
Obiectiv (locaţie) - înseamnă spaţiul deţinut şi delimitat de către Promitent-achizitor sau orice alt spaţiu, aşa cum va fi indicat de către Promitent-achizitor prin prezentul acord-cadru. 
Plan de pază - reprezintă documentul operativ întocmit de Promitent-achizitor în colaborare cu Promitentul-prestator, cu respectarea cerinţelor Legii nr. 333/2003, republicată, cu modificările și completările ulterioare și ale H.G. nr. 301/2012 privind paza obiectivelor, bunurilor şi valorilor şi protecţia persoanelor şi avizat de către organele de poliție competente teritorial. Planul de pază constituie anexă la prezentul acord-cadru din momentul avizării lui de către organele de poliție şi conţinutul lui este obligatoriu pentru Părţi. 
Personal de pază - angajatul Promitentului-prestatorului şi elementul individual din dispozitivul ce asigură paza la obiectivul arătat în prezentul acord-cadru, în conformitate cu dispoziţiile prezentului acord-cadru, ale Planului de Pază şi ale Legii nr. 333/2003, republictă, cu modificările și completările ulterioare.
Şef de obiectiv - înseamnă prepusul Promitentului-prestator care are ca sarcini coordonarea activităţii personalului de pază la un obiectiv sau grup de obiective.
Servicii de pază - înseamnă totalitatea activităţiilor pe care le desfăşoară personalul de pază aparţinând Promitentului-prestator la locaţia aparţinând Promitentului-achizitor în conformitate cu prevederile cuprinse în Planul de pază şi în prezentul acord-cadru.
Post de pază - reprezintă locul, zona sau direcţia din obiectiv în care un agent de pază sau mai mulţi, execută serviciul în baza unui consemn general şi a unuia particular, înscrise în Planul de pază. Postul de pază trebuie să fie delimitat clar sub aspectul responsabilităţilor şi să fie dotat potrivit acestora, pentru ca, personalul de pază să poată îndeplini sarcinile ce îi revin în condiţii normale de lucru.
Pagubă - înseamnă orice pierdere sau daună suferită de către Promitent-achizitor, ivită sau cauzată de neglijenţa, nerespectarea sarcinilor sau alte acţiuni nejuste sau omisiune (inclusiv orice acţiune nejustă intenţionată sau omisiune şi orice încălcare a oricărui termen al acestui acord-cadru), de către Promitentul-prestator, angajaţii săi sau personalul de pază pe parcursul executării obligaţiilor sale potrivit acestui acord-cadru în locaţia care face obiectul acordului cadru. 
Preţul contractului - preţul plătibil Promitentului-prestatorului de către Promitentul-achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin acordul-cadru.
Servicii - toate serviciile a căror prestare face obiectul prezentului acord-cadru.
Asigurare - contractul de asigurare încheiat de Promitent-prestator cu o societate de asigurare, din beneficiul căreia se poate asigura Promitentul-achizitor în eventualitatea producerii unui eveniment cauzator de prejudicii Promitentului-achizitor;
Asigurator - societatea de asigurare – reasigurare;
Eveniment - fapta/infracţiunea ce a avut ca rezultat direct/indirect cauzarea unor prejudicii patrimoniului Promitentului-achizitor.
Zi - zi calendaristică; an - 365 de zile. 
Lună - lună calendaristică


Art. 4. Scopul și obiectul acordului-cadru
4.1. Scopul acordului-cadru îl constituie stabilirea elementelor/condiţiilor esenţiale care vor guverna contractele subsecvente de prestări servicii de pază și protecție pentru sediul INCD URBAN-INCERC, din București, Șos. Pantelimon, nr. 266, sector 2, ce urmează a fi atribuite pe durata derulării prezentului acord-cadru.
4.2. Contractele ce urmează a fi atribuite au ca obiect prestarea serviciilor de pază umană, conform prezentului acord-cadru, pentru obiectivul Institutului Național de Cercetare Dezvoltare în Construcții, Urbanism și Dezvoltare Teritorială Durabilă „URBAN-INCERC”, cu sediul situat în București, cu un dispozitiv compus din două posturi de pază/obiectiv, cu respectarea prevederilor legale în domeniu, ale prezentului acord-cadru și ale Planului de pază al obiectivului.
4.3. Orice modificare a structurii dispozitivului de pază după instalarea acestuia se va face în baza cererii Promitentului-achizitor, cerere ce trebuie înaintată cu cel puțin 3 zile înainte de data când se dorește intrarea în vigoare a acesteia, prin act adiţional la prezentul acord-cadru şi prin modificarea Planului de pază.
4.4. Obiectul acordului-cadru îl reprezintă: „Servicii de pază la obiectivele și bunurile ce aparțin Institutului Național de Cercetare Dezvoltare în Construcții, Urbanism și Dezvoltare Teritorială Durabilă „URBAN-INCERC”, acces persoane și autovehicule, parcări, reguli de circulație în perimetrul păzit”, denumite în continuare Servicii, pe care Promitentul-prestator se obligă să le presteze în conformitate cu prevederile din prezentul acord-cadru, precum și în conformitate cu prevederile oricărui contract subsecvent, în cadrul căruia devine parte, în calitate de contractant, precum și în conformitate cu dispozițiile legale, aprobările și standardele tehnice, profesionale și de calitate în vigoare și conform cerințelor din caietul de sarcini precum și a celorlalte anexe ale acordului-cadru și/sau ale contractului subsecvent.
4.5. Prezentul acord-cadru nu obligă Promitentul-achizitor să achiziționeze Serviciile.
4.6. Prezentul acord-cadru produce efecte juridice numai împreună cu contractele subsecvente încheiate în conformitate cu prezentul acord-cadru.

Art. 5. Durata acordului-cadru
5.1. Durata prezentului acord-cadru este de 40 luni și 3 zile, începând de la data de 29.08.2026.
5.2. Prezentul acord-cadru încetează să producă efecte la data de 31.12.2029.
5.3. Data începerii prestării serviciilor va fi stabilită în fiecare contract subsecvent în parte.

Art. 6. Cantitatea previzionată
6.1. Estimarea cantităților:
A) Se estimează că, în cadrul acordului-cadru, se achiziționează o cantitate de minimum 43.956 ore.
B) Se estimează că, în cadrul oricărui contract subsecvent, atribuit în executarea acordului-cadru, se achiziționează o cantitate de minimum 4.500 ore – maximum 13.176 ore.
6.2. Cantitățile previzionate la art. 6.1. la pct A) și B) din acordul-cadru sunt cantități pur estimate în baza istoricului din ultimii ani cu privire la achiziționarea de servicii similare, precum și având în vedere informațiile cu privire la eventualele activități care ar putea genera necesitatea achiziționării unor astfel de servicii, cantitatea totală și finală de Servicii achiziționate în cadrul acordului-cadru fiind în funcție de necesitățile Promitentului-achizitor la momentul încheierii oricărui contract subsecvent și în cadrul fondurilor alocate cu această destinație.
Art. 7. Preţul serviciilor
7.1. Valoarea totală maximă a achiziţiilor subsecvente în acordul-cadru, pentru o perioadă de 40 luni și 3 zile, este inclusă de Promitentul-prestator în oferta financiară, ce a făcut obiectul ofertei declarate câștigătoare în cadrul procedurii de atribuire a acordului-cadru pentru servicii de pază pentru obiectivul Institutul Național de Cercetare Dezvoltare în Construcții, Urbanism și Dezvoltare Teritorială Durabilă „URBAN-INCERC”, cu sediul în București, Șos. Pantelimon, nr. 266, sector 2.
Valoarea contractelor subsecvente ce vor fi atribuite:
Valoare maximă 379.864,08 lei fără TVA, la care se adaugă TVA în valoare de 79.771,46 lei, respectiv 459.635,54 lei cu TVA inclus. 
Valoare minimă 129.735,00 lei fără TVA, la care se adaugă TVA în valoare de 27.244,35 lei, respectiv 156.979,35 lei cu TVA inclus.
7.2. Preţurile unitare convenite pentru îndeplinirea acordului-cadru sunt incluse de Promitentul-prestator în oferta financiară, anexă la prezentul acord-cadru. 
7.3. Prețul se ajustează din punct de vedere economic, astfel cum este stabilit prin prezentul acord-cadru și în condițiile prevăzute în mod expres de Lege.
7.4. Contractele subsecvente se vor încheia în funcție de necesitățile Promitentului-achizitor și de fondurile disponibile, valoarea fiecărui contract subsecvent fiind determinată pe baza prețului ofertat.
7.5. Contravaloarea serviciilor se va plăti pe baza facturii fiscale emise de Promitentul-prestator și a procesului-verbal de recepție servicii, cu ordin de plată, în contul de trezorerie al acestuia, conform Legii nr. 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autoritățile contractante.
7.6. Termenul de plată este reglementat de prevederile art. 6 din Legea nr. 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autoritățile contractante, respectiv de 30 de zile de la data primirii facturii de către Promitent-achizitor, emisă după semnarea procesului-verbal de recepție servicii fără obiecțiuni și numai după acceptarea la plată a facturii de către Promitent-achizitor.

Art. 8. Ajustarea preţului 
8.1. Pentru serviciile prestate, plăţile datorate de Promitent-achizitor Promitentului-prestator sunt cele declarate în oferta financiară, anexă la prezentul acord-cadru.
8.2. Prețul fiecărui contract subsecvent se va ajusta în funcție de modificările actelor normative incidente în materie (modificarea salariului minim garantat în plată, modificarea legislației în domeniu, alte modificări legislative cu impact în tariful prestației).
8.3. Pe parcursul derulării contractului de achiziție publică de servicii, tariful prestației poate fi ajustat/actualizat folosind indicele prețurilor de consum pentru servicii (IPC servicii) comunicat de către Institutul Național de Statistică. 
Formula de ajustare (tariful unitar inițial x IPC/ 100)
8.4. Părțile au dreptul, pe durata îndeplinirii acordului-cadru, de a conveni modificarea clauzelor acestuia, prin act adițional, numai în cazul apariției unor circumstanțe care lezează interesele comerciale legitime ale acestora și care nu au putut fi prevăzute la data încheierii acordului-cadru, ținând cont și de art. 7.2. din prezentul acord-cadru. 
8.5. Ajustarea prețului se va face prin înscrisuri semnate de către ambele Părți. 
8.6. În cazul în care creşterea preţului depăşeşte 50% din valoarea prezentului acord-cadru și/sau cea indicată în documentele acestuia, aceasta va fi considerată o modificare substanțială și prezentul acord-cadru va înceta, urmând a fi organizată o nouă procedură de achiziție.
8.7. Ajustarea prețului este condiționată de existența veniturilor proprii alocate pentru această destinație.

Art. 9 Mecanismul de atribuire a contractelor subsecvente
9.1. Prestarea Serviciilor se realizează fară reluarea competiției.
9.2. Niciun contract subsecvent, încheiat în executarea prezentului acord-cadru, nu poate, în niciun caz, să aducă modificări substanțiale termenilor și condițiilor stabiliți/stabilite prin prezentul acord-cadru.

[bookmark: _Hlk114559948][bookmark: _Hlk114567801]Art. 10. Obligaţiile Promitentului-prestator 
10.1. Obligaţiile Promitentului-prestator:
· Promitentul-prestator se obligă ca serviciile prestate să respecte cele prevăzute în oferta tehnică, ce face parte integrantă din prezentul acord-cadru. În cazul în care se constată faptul că anumite elemente ale ofertei tehnice sunt inferioare sau nu corespund cerințelor din caietul de sarcini, prevalează prevederile caietului de sarcini;
· Promitentul-prestator se obligă să presteze serviciile astfel cum au fost prevăzute în propunerea/oferta tehnică, parte integrantă a acordului-cadru, ori de câte ori Promitentul-achizitor solicită acest lucru. În cazul în care Promitentul-prestator nu mai are capacitatea de a răspunde solicitării Promitentului-achizitor, acesta are obligația de a-l înștiința de îndată, cel mai târziu într-un termen de 60 de zile înainte de încheierea următorului contract subsecvent;
· În cazul în care Promitentul-prestator refuză să semneze contractul subsecvent pe care Promitentul-achizitor intenționează să-l încheie, acesta va plăti Promitentului-achizitor daune-interese în valoare de 10% din valoarea contractului subsecvent;
· Promitentul-prestator va inspecta obiectivul înainte de preluarea acestuia în pază, în vederea obținerii datelor și informațiilor necesare întocmirii Planului de pază;
· Promitentul-prestator se obligă să despăgubească Promitentul-achizitor împotriva oricăror:
a. reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, utilajele folosite pentru sau în legatură cu serviciile prestate, şi
b. daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către Promitentul-achizitor;
· Promitentul-prestator se obligă să constituie garanţie de bună execuţie pentru fiecare contract subsecvent, indiferent de valoarea acestuia, în termen de maxim 5 zile lucrătoare de la semnarea fiecărui contract subsecvent. Acest termen poate fi prelungit la solicitarea justificată a contractantului, fără a depași 15 zile de la data semnării contractului subsecvent;
· [bookmark: _Hlk114562949]să presteze serviciile cu profesionalism şi cu promptitudine;
· să asigure protecția persoanelor aflate în incinta obiectivului INCD URBAN-INCERC;
· să presteze serviciile pe baza Planului de Pază și Intervenție întocmit cu respectarea prevederilor legale în vigoare specifice acestei activităţi, avizat de personalul autorizat al Poliției Române. Înregistrarea la Poliție se va face de către Promitent-prestator, iar dovada înregistrării se va depune la Promitent-achizitor în maxim 10 zile de la data semnării contractului;
· [bookmark: _Hlk128417113]planul de pază al obiectivelor va fi întocmit de către Promitentul-prestator și prezentat Promitentului-achizitor în vederea însușirii acestuia din punct de vedere al conținutului;
· începând cu prima zi din care preia obiectivul, Promitentul-prestator va asigura logistica necesară desfășurării corespunzătoare a activității;
· să asigure personalului implicat în prestarea serviciilor de pază, protecție și intervenție (agenții de securitate) următoarele accesorii obligatorii (echipamentul de lucru si dotarea tehnică a agenților de securitate conform normelor sale interne și legislației în vigoare), necesare pentru desfășurarea activității: uniforme cu însemnele societății, ecuson cu însemnele societății, tomfă, lanternă, pulverizator (spray) cu gaze iritant - lacrimogene, un mijloc de comunicare - telefon mobil sau aparat de emisie-recepţie;
· să ia în primire pe bază de proces-verbal, să întreţină şi să menţină în stare de funcţionare bunurile şi utilităţile aferente, pentru a fi folosite exclusiv în executarea serviciului de pază şi intervenţie, în condiţiile actelor normative în vigoare;
· Promitentul-prestator completează, dacă consideră necesar, inventarul spaţiului destinat pazei, de comun acord cu reprezentantul Promitentului-achizitor, pentru a asigura desfăşurarea activităţilor specifice serviciilor prestate în condiţii optime, fără ca aceasta să implice alte obligaţii/costuri din partea Promitentului-achizitor; 
· agenții de pază vor purta în timpul serviciului un ecuson de identificare cu numele și prenumele, precum și cu denumirea unității la care sunt angajați;
· în cazul unor incidente (sustrageri, furturi etc.), se va constitui o comisie comună Promitent-prestator - Promitent-achizitor, iar dacă se constată că pagubele materiale rezultate în urma acestor evenimente sunt din vina agenților de pază, acestea vor fi suportate integral de către Promitent-prestator;
· să presteze serviciile de pază numai cu agenți atestați conform prevederilor Legii nr. 333/2003, republicată, cu modificările și completările ulterioare și să respecte numărul stabilit în conformitate cu planul de pază şi intervenţie;
· să comunice reprezentantului Promitentului-achizitor lunar, în ultima zi lucrătoare pentru luna următoare, planificarea agenţilor de securitate în post, iar eventualele modificări, vor fi comunicate cu cel puţin 24 de ore înainte de intrarea în serviciu sau ori de câte ori este nevoie;
· să supravegheze prestarea serviciilor, să asigure resursele umane calificate, materialele şi orice alte echipamente, fie de natură provizorie, fie definitivă;
· să înlocuiască personalul indisponibil sau cel căruia i se retrage autorizaţia de acces, cu personal autorizat, în maxim 48 de ore de la intrarea în indisponibilitate;
· să ia toate măsurile legale de asigurare a personalului propriu implicat în realizarea contractului, pe linie de protecţia muncii, mediu şi P.S.I., instruirea acestuia, acordarea echipamentului de lucru şi protecţie, cercetarea eventualelor accidente de muncă şi înregistrarea acestora;
· să prezinte, periodic, precum și din proprie iniţiativă şi/sau la cerere, către persoanele autorizate ale Promitentului-achizitor, responsabile cu organizarea/coordonarea activităţii de pază în INCD URBAN-INCERC pe parcursul perioadei de valabilitate a contractului, documentele specifice activităților prestate, în termen de valabilitate, astfel încât activitatea de pază şi protecţie să se desfăşoare în condiţii de legalitate deplină şi continuitate;
· să adopte, neîntârziat, toate măsurile necesare în cazul tentativelor de furt sau al actelor de violenţă în incinta obiectivului, la nevoie procedându-se la imobilizarea, identificarea, reţinerea vinovaţilor şi predarea acestora organelor de poliţie competente pe baza întocmirii unui proces verbal de constatare;
· să adopte măsurile necesare pentru prevenirea şi/sau stoparea fenomenelor de panică, în cazul unor situaţii de forţă majoră (inundaţii, cutremure, întreruperea alimentării cu energie electrică etc.) sau în cazuri fortuite (avarii produse la instalaţii, la reţele electrice sau telefonice, incendii, acumulări/emisii de gaze etc.) şi adoptarea măsurilor ce se impun în astfel de situaţii pentru salvarea persoanelor şi a bunurilor/valorilor şi pentru reducerea la minim a consecinţelor periculoase;
· să asigure prestarea activității de pază, protecţie şi intervenție care se va efectua în regim de permanenţă, în ture, în toate zilele lunii calendaristice, indiferent de caracterul zilei - lucrătoare  sau nelucrătoare, în cadrul contractului, conform caietului de sarcini, a ofertei tehnice și a planului de pază;
· să verifice, zilnic, pe fiecare tură, prin şeful de obiectiv, următoarele: 
· prezența personalului la post şi să ia măsuri de completare a personalului lipsă, în cazul în care se constată astfel de situaţii;
· starea fizică a personalului (oboseală, boală, stare de ebrietate etc.);
· existenţa pe fiecare post de pază a documentelor care stabilesc modul de organizare  şi dotare a postului, modul de acţiune în diferite situaţii, listele cu personalul Promitentului-achizitor şi ale Promitentului-prestator care trebuie contactat în cazul producerii unui eveniment sau alte situaţii deosebite şi numerele de telefon la care pot fi contactaţi;
· starea fizică a incintelor păzite, orice deteriorare a stării fizice a acestora va fi sesizată imediat personalul autorizat.
· să procedeze la înlocuirea agentului/agenţilor de securitate, pentru care Promitentul-achizitor constată că nu efectuează corespunzător prestarea de serviciilor de pază şi pe care Promitentul-achizitor îl reclamă, în termen de 24 de ore de la data atenționării. În  cazul  abaterilor grave, înlocuirea agentului de securitate se va realiza cu maximă celeritate;
· să depună diligențele necesare pentru asigurarea unei ţinute morale şi a unui  comportament civilizat din partea agenţilor săi în raporturile acestora cu reprezentanţii Promitentului-achizitor și cu salariaţii și partenerii acestuia. Orice abatere a conduitei acestora de la normele unui comportament civilizat şi bazat pe principii legale şi morale va trebui sesizată prompt, de către reprezentantul Promitentului-achizitor pentru efectuarea controlului activităţii de pază și intervenție, conducerii Promitentului-prestator, în scopul adoptării, de către acesta din urmă, a măsurilor corective corespunzătoare;
· să asigure cunoașterea și îndeplinirea de către personalul implicat în prestarea serviciilor de pază, protecție și intervenție, a îndatoririlor care le revin;
· să prezinte reprezentantului legal al Promitentului-achizitor și persoanelor autorizate de acesta, următoarele: 
· un tabel cu numele și datele de identificare ale întregului personal desemnat să asigure paza, protecţia şi intervenția la obiectivul INCD URBAN-INCERC în termen de 3 (trei) zile lucrătoare de la semnarea contractului şi să actualizeze aceste informaţii ori de câte ori va apărea necesitatea, în maximum 3 (trei) zile lucrătoare de la data producerii modificării;
· copii ale atestatelor profesionale şi cazierul persoanelor desemnate să asigure paza, protecţia şi intervenția la imobilul/obiectivul specificat mai sus, la semnarea contractului, dar nu mai târziu de 5 (cinci) zile lucrătoare de la semnarea contractului. Aceste informații vor fi actualizate ori de câte ori este necesar, la înlocuirea personalului;
· grafic de tură lunar, pe post de pază, cu numele personalului desemnat să asigure paza obiectivului, în prima zi lucrătoare a fiecărei luni de prestare;
· Promitentul-prestator este pe deplin răspunzător, atât pentru siguranţa tuturor operaţiunilor şi metodelor de prestare utilizate, cât şi pentru atestarea/calificarea personalului folosit, pe toată durata contractului;
· să asigure, pentru efectuarea prestației de pază, protecție și intervenție, personal de specialitate (agenţi de securitate) avizat de organele de poliție, atestat profesional angajat, salarizat, instruit, echipat şi dotat corespunzător legislației în vigoare aplicabile în România pentru activitatea prestată și conform cerințelor din prezentul caiet de sarcini;
· să asigure, pe toată durata acordului-cadru, pentru personalul implicat în efectuarea prestației de pază, protecție și intervenție (agenții de securitate), toate categoriile de instructaje (profesionale, SSM, PSI etc.), la termenele legale, astfel încât personalul implicat în efectuarea prestației să fie instruit, să posede cunoștințele și deprinderile necesare activității pe care o va desfășura. Promitentul-prestator va prezenta dovada efectuării acestora, la semnarea contractului şi, pe perioada contractului, la cererea Promitentului-achizitor. Instruirea personalului de pază precum şi răspunderea care incumbă din nerespectarea prevederilor legale revin în sarcina exclusivă a Promitentului-prestator;
· în cazul în care controalele organelor abilitate vor sesiza abateri/neregularităţi de orice natură, în desfăşurarea activităţii, ca urmare a deficienţelor sistemului şi dispozitivului de pază, protecţie şi intervenție, la obiectivul/postul de pază al Promitentului-achizitor, în perioada de valabilitate a acordului-cadru, Promitentul-prestator va suporta sancţiunile aplicate în urma constatărilor efectuate; în situaţia în care Promitentul-prestator este sancţionat în mod repetat (de cel mult două ori în cursul derularii unui contract subsecvent), Promitentul-achizitor va denunța unilateral contractul, prin simpla informare scrisă a Promitentului-prestator în termen de maximum 15 (cincisprezece) zile de la constatare, fără punere în întârziere şi fără  interventia instanţei judecătoreşti competente;
· Promitentul-prestator este responsabil pentru asigurarea controlului și sprijinirea agenților din posturile fixe, organizarea şi prestarea neîntreruptă a unei activități de dispecerat şi menținerea permanentă a legăturii, prin aparate de telefonie mobilă şi/sau prin aparate radio de emisie – recepție, între: reprezentanții Promitentului-prestator cu funcții de conducere sau de coordonare în organizarea şi desfășurarea activității şi agenții aflați în dispozitivele Promitentului-achizitor, precum și între agenții aflați în tură, în dispozitive;
· în cazul unor evenimente, Promitentul-prestator (reprezentații sau după caz prepușii săi) va garanta comunicarea, atât de către șeful/coordonatorul obiectivului de pază, cât şi de către dispeceratul său, a informațiilor necesare către reprezentanții autorizați ai Promitentului-achizitor, precum și realizarea intervențiilor necesare.
· respectarea prevederilor legislative privind existența, la nivelul societății, a unui personal calificat responsabil cu selecția, recrutarea personalului, evaluarea performanței după angajare (evaluarea abilităților de comunicare, scris, citit, vorbit în limba română) și cu instruirea periodică recapitulativă a agenților de securitate (inclusiv pentru utilizarea echipamentelor tehnice și de comunicație), precum si asumarea răspunderii care incumbă din nerespectarea prevederilor legale;
· respectarea prevederile legale privind angajarea personalului de pază, respectarea principiului nediscriminării;
· controlul şi îndrumarea, conform normativelor în vigoare, organizarea şi executarea activităţii de pază şi control acces desfăşurată de agenţii de securitate;
· despăgubirea Promitentului-achizitor prin contravaloarea pagubelor, dovedite de organele competente, produse de prestator, prin îndeplinirea defectuoasă a obligaţiilor prezentului contract în subsidiar cu autorii direcți ai faptelor din care au rezultat prejudiciile și în cazul în care există o legatură de cauzalitate între fapta din care au rezultat prejudiciile și neîndeplinirea sau îndeplinirea defectuoasă a atribuțiilor de pază;
· în situaţiile sustragerilor de bunuri din oricare dintre imobilele Promitentului-achizitor supuse prestaţiei (obiectivele pazei) prejudiciul va fi recuperat de la Promitentul-prestator, prin executarea de către Promitentul-achizitor a garanției de bună execuție anexă la prezentul contract. Dacă prejudiciul depășește valoarea garanției de bună execuție. acesta se va recupera potrivit asigurării de răspundere civilă a societății de pază, pentru prejudicii provocate beneficiarilor serviciilor sale sau terţilor păgubiţi, ca urmare a producerii unui eveniment asigurat, care va fi cesionată în favoarea Promitentului-achizitor;
· asigurarea unui echipaj de intervenţie în caz de urgenţă, capabil să intervină cu respectarea timpilor stabiliți de normele legale incidente în domeniul sistemelor de securitate private;
· modificarea structurii personalului de pază se va face numai cu acordul scris al reprezentantului autorizat al Promitentului-achizitor. 
· Promitentul-prestator va presta pe toată durata contractului serviciile prevăzute în prezentul acord-cadru, cu numărul de agenţi stabiliţi şi în conformitate cu Planul de pază al obiectivului.
· modificările având ca obiect numărul de posturi, dispunerea acestora sau consemnele vor fi menţionate şi în Planul de pază, ce va fi modificat corespunzător. 
· Promitentul-prestator va respecta, prin personalul de pază care lucrează în fiecare obiectiv în parte, prevederile Regulamentului Intern al Promitentului-achizitor. Dovada luării la cunoştinţă, de către Promitentul-prestator, a dispozițiilor Regulamentului Intern al Promitentului-achizitor, se face prin semnarea Extrasului din Regulamentul Intern al Promitentului-achizitor de către reprezentantul autorizat al Promitentului-prestator şi de către fiecare agent al Promitentului-prestator care prestează servicii pentru Promitent-achizitor în baza prezentului acord-cadru. În cazul în care prin reglementări sau dispoziţii interne ale Promitentului-achizitor se încalcă prevederi ale Planului de pază sau dispoziţii legale imperative, acestea din urma vor prevala.
· Promitentul-prestator va garanta păstrarea de către prepuşii săi a confidenţialităţii activităţilor Promitentului-achizitor, în caz contrar va suporta eventualele prejudicii aduse acesteia, ce vor fi stabilite pe cale amiabilă sau, după caz, de către instanțele de judecată. 
· Promitentul-prestator va controla modul în care personalul din dispozitivul de pază prestează serviciul şi va lua măsuri de remediere a neajunsurilor constatate. La cererea Promitentului-achizitor aceste măsuri vor fi comunicate imediat în scris.
· Promitentul-prestator va întocmi un raport referitor la activitatea desfășurată, raport care va conţine evenimentele/incidentele constatate pe parcursul desfăşurării controalelor în obiectiv şi va face recomandări, cu privire la securitatea locaţiei. Promitentul-prestator va aduce la cunoştinţă Promitentului-achizitor în scris, subliniind caracterul urgent al luării măsurilor, orice situaţie ce poate constitui o ameninţare la securitatea Promitentului-achizitor. 
· Promitentul-prestator se obligă să încheie, în baza prezentului acord-cadru, contracte subsecvente ori de câte ori Promitentul-achizitor solicită acest lucru în limitele valorilor minime și maxime asumate conform documentaţiei descriptive.
· Promitentul-prestator va adopta o atitudine defensivă în rezolvarea situațiilor conflictuale, cu excepția cazurilor de legitimă apărare prevăzute de lege și ale încercărilor de forțare a dispozitivului de pază, situații în care va adopta o atitudine corespunzătoare. 
· Promitentul-prestator va legitima toate persoanele care solicită accesul în perimetrul protejat și supravegheat.
· Promitentul-prestator se va supune controalelor anunțate sau inopinate ale Promitentului-achizitor în scopul verificării modului de îndeplinire de către Promitentul-prestator a obligațiilor prevăzute în prezentul acord-cadru. 
· Promitentul-prestator va înlocui agenții de pază aflați în serviciu, la cererea întemeiată a Promitentului-achizitor.
· Promitentul-prestator are obligația să depună diligențele necesare pentru asigurarea unei ţinute morale şi a unui comportament civilizat din partea agenţilor săi în raporturile acestora cu reprezentanţii Promitentului-achizitor și cu salariaţii și partenerii acestuia. Orice abatere a conduitei acestora de la normele unui comportament civilizat şi bazat pe principii legale şi morale va trebui sesizată prompt, de către reprezentantul/reprezentanţii legal(i) autorizaț(i) al(ai) Promitentului-achizitor pentru efectuarea controlului activităţii de pază și intervenție, conducerii Prestatorului, în scopul adoptării, de către acesta din urmă, a măsurilor corective corespunzătoare.
· Promitentul-prestator are obligația de a respecta prevederile legale privind angajarea personalului de pază, respectarea principiului nediscriminării;
· Promitentul-prestator are obligația de a respecta prevederile legale (H.G. nr. 1425/2006) prin deținerea de personal anume desemnat pe linie de Sănătate și Securitate în Muncă și prin constituirea unui Comitet de Sănătate și Securitate în Muncă.
· Promitentul-prestator trebuie să fie capabil să demonstreze în mod clar că eventualele contracte de muncă, contracte colective şi legea naţională privind munca sunt respectate. Acest lucru trebuie demonstrat prin existența în zona vizată a unui sediu secundar declarat și autorizat pentru organizarea activității și coordonarea personalului (certificat constatator de la Oficiul Registrului Comerțului) sau că angajații sunt din această zonă. În cazul în care nu există contracte de muncă sau contracte colective, planificările în serviciu sau pontajele și statele de salarii ar putea servi drept indicaţie pentru orele de lucru şi lungimea turelor;
· Promitentul-prestator trebuie să demonstreze în mod clar o asigurare de răspundere civilă pentru toţi angajaţii săi, incluzând echipa de management a companiei care acoperă în special acele activităţi solicitate de cumpărător. Acest lucru trebuie să includă manipularea echipamentelor şi armelor, dacă este cazul.

10.2. Alte responsabilități ale Promitentului-prestator:
· Să cunoască locurile și punctele vulnerabile din perimetrul obiectivului, pentru a preveni producerea oricăror fapte de natură să aducă prejudicii Promitentului-achizitor.
· Să păzească obiectivul, bunurile și să asigure integritatea acestora.
· Să informeze de îndată șeful ierahic și conducerea Promitentului-achizitor, în termen de maxim 24 de ore de la data constatării, despre orice eveniment sau nereguli constatate cât și despre măsurile luate, în timpul executării serviciului.
· În caz de avarii produse la instalații, conducte sau rezervoare de apă, ori combustibili sau substanțe chimice, la rețelele electrice sau telefonice și în orice alte împrejurări care sunt de natură să producă pagube, să aducă de îndată la cunoștința celor în drept asemenea evenimente și să ia primele măsuri pentru limitarea consecințelor evenimentului.
· În caz de incendii să ia imediat măsuri de stingere și de salvare a persoanelor, a bunurilor și a valorilor, să sesizeze pompierii și să anunțe conducerea unității și poliția.
· Să sesizeze poliția în legătură cu orice faptă de natură a prejudicia patrimoniul autorității contractante și să-și dea concursul pentru îndeplinirea misiunilor ce revin poliției pentru prinderea infractorilor.
· Să păstreze secretul profesional asupra datelor și informațiilor de care a luat cunoștință cu ocazia îndeplinirii atribuțiilor de serviciu.
· Să raporteze în permanență superiorilor evenimentele legate de îndeplinirea obligațiilor de serviciu.
· Să nu părăsească sub niciun motiv postul, până la sosirea schimbului, decât în condițiile prevăzute în planul de pază, temeinic justificate.
· Agenții de pază să nu se prezinte la serviciu sub influența băuturilor alcoolice sau stupefiantelor și să nu consume astfel de produse în timpul serviciului.
· Să respecte întocmai regulile specifice obiectivului pe care îl deservește.
· Să coopereze în permanență cu personele desemnate de conducerea Promitentului-achizitor în scopul bunei desfășurări a activității de pază.
· Să nu întreprindă acțiuni fără legătură cu executarea serviciului.
· Să nu încredințeze mijloacele din dotare altor persoane.
· Să asigure prestarea serviciului pentru pază, ordine și control pentru obiectivul asumat prin ofertă numai cu agenţi calificaţi şi atestaţi, în condiţiile Legii nr. 333/2003, republicată, cu modificările ulterioare, un post 24 de ore din 24, 7 zile din 7 și un post 12 de ore din 24, 7 zile din 7.
· Să prevină cazurile de sustrageri sau deteriorări ale bunurilor, să identifice pe cât posibil persoanele care încearcă să comită astfel de fapte
· Să ia măsurile ce se impun pentru asigurarea serviciilor de pază la obiectivul prevăzut în caietul de sarcini şi în cazuri deosebite să acţioneze pentru întărirea acestora.
· Să efectueze control operativ inopinat al dispozitivului de pază, 24 de ore din 24 cu autoturismele Promitentului-prestator.
· Să propună conducerii Autorității contractante măsuri de îmbunătățire a activității de pază
· Ținuta lucrătorilor care participă la prestarea serviciilor trebuie să fie permanent decentă şi curată.

Art. 11. Obligaţiile promitentului-achizitor
11.1. Obligaţiile Promitentului-achizitor:
· Promitentul-achizitor se obligă ca, în baza contractelor subsecvente atribuite Promitentului-prestator, în limita necesităţilor, să achiziţioneze serviciile în condiţiile convenite în prezentul acord-cadru. 
· Promitentul-achizitor va semna contracte subsecvente acordului-cadru numai în limita fondurilor alocate cu această destinaţie.
· Promitentul-achizitor se obligă să plătească preţul serviciilor lunar pentru serviciile efectiv și corect prestate, pe baza facturii prezentate de Promitentul-prestator și acceptată la plată de către Promitentul-achizitor, conform tarifului stabilit şi la termenul prevăzut în prezentul contract după încheierea și semnarea fără observații de către Promitentul-achizitor a procesului verbal de recepţie a serviciilor. Promitentul-achizitor are obligaţia de a efectua plata către Promitentul-prestator, pentru serviciile de pază și protecție prestate în luna anterioară, cu ordin de plată, în termen de 30 de zile, de la emiterea facturii după semnarea procesului verbal de recepție.
· Promitentul-achizitor se obligă să nu iniţieze, pe durata prezentului acord-cadru, o nouă procedură de atribuire, atunci când intenţionează să achiziţioneze servicii care fac obiectul prezentului acord-cadru, cu excepţia cazului în care Promitentul-prestator refuză să semneze contractul subsecvent sau declară că nu mai are capacitatea de a răspunde solicitărilor.
· Promitentul-achizitor va asigura Promitentului-prestator toate condiţiile pentru ca reprezentanţii săi să efectueze auditul de securitate la obiectiv înainte de instalarea dispozitivului de pază şi să stabilească de comun acord sistemul de pază cel mai potrivit şi eficient.
· Promitentul-achizitor va asigura condiţiile necesare desfăşurării corespunzătoare a serviciului de pază - adăpostirea personalului de pază, echipamente de încălzire, sursă de energie electrică pentru iluminat şi încărcarea acumulatorilor, sursă de apă, acces la grupul sanitar, iluminat perimetral şi zonal eficient.
· Promitentul-achizitor va numi o persoană care să asigure permanent relaţiile contractuale cu Promitentul-prestator şi toate celelalte relaţii informaţionale necesare desfăşurării cu eficienţă a activităţilor de pază si va asigura instrucțiunile privind modul de acces în obiectiv, controlul persoanelor și autovehiculelor, a documentelor pe baza cărora pot fi introduse/scoase din obiectiv produse, materiale sau orice alte bunuri ale Promitentului-achizitor.
· Promitentul-achizitor va răspunde pentru faptele angajaţiilor săi dacă acestea sunt de natură să impiedice sau să influenţeze negativ îndeplinirea obligaţiilor de serviciu de către personalul Promitentului-prestator caz în care acesta nu va fi responsabil pentru orice pierdere cauzată Promitentului-achizitor. 
· Promitentul-achizitor va comunica Promitentului-prestator modificările relevante aduse structurii locaţiilor, activităţilor şi amenajărilor interioare şi exterioare aflate în incinta acestora. În termen de 48 de ore de la data primirii comunicării, Părţile se vor întâlni şi vor stabili dacă şi măsura în care aceste modificări pot afecta funcţionarea optimă a sistemului de securitate şi vor elabora, în acelaşi termen, un plan de soluţii care să permită asigurarea pazei în noile conditii.  
· Promitentul-achizitor va analiza împreună cu promitentul-prestator orice eveniment produs ce prezintă o ameninţare reală pentru siguranţa persoanelor sau pentru integritatea bunurilor aflate în incinta obiectivului. Va asigura, în cel mai scurt timp posibil, prezenţa unui reprezentant al său, în cazul producerii unor evenimente la obiectiv. 
· Promitentul-achizitor va semnala imediat Promitentului-prestator orice deficienţă constatată, pentru luarea măsurilor de remediere de urgenţă a acestora.
· Promitentul-achizitor va desemna persoanele cu drept de control asupra modului de îndeplinire a obligaţiilor de serviciu de către Promitentul-prestator, conform prevederilor Planului de pază. Aceste persoane vor fi comunicate şi Promitentului-prestator.
· Promitentul-achizitor va asigura în timp util toate informaţiile (inclusiv cele referitoare la eventuala existență a unor materiale dăunătoare sănătăţii) şi documentele necesare în mod rezonabil pentru a permite Promitentului-prestator să execute serviciile de pază. Promitentul-achizitor garantează că toate informaţiile dezvăluite sau ce vor fi dezvăluite Promitentului-prestator sunt adevărate, corecte şi nu induc în eroare asupra niciunui aspect relevant pentru prestarea serviciilor conform prezentului acord-cadru. Promitentul-prestator se va baza, în executarea serviciilor de pază, pe informaţiile furnizate de Promitentul-achizitor şi nu va verifica în mod independent corectitudinea şi caracterul complet al oricărei informaţii oferite de către Promitentul-achizitor. Promitentul-achizitor va răspunde şi de informarea Promitentului-prestator în legătură cu orice modificări asupra informaţiilor oferite iniţial.
· Promitentul-achizitor va lua la cunoştinţă recomandările de securitate (dacă există) făcute în scris de către Promitentul-prestator în legătură cu executarea serviciilor de pază. Recomandările de securitate exprimate în scris de către Promitentul-prestator au valoare informativă pentru Promitentul-achizitor, îndeplinirea sau neîndeplinirea acestor recomandări fiind exclusiv opţiunea Promitentului-achizitor. 
· În situaţia în care se produce o pierdere, vătămare, cheltuială suplimentară sau un prejudiciu Promitentului-achizitor din culpa exclusivă a angajaţilor Promitentului-prestator, Promitentul-achizitor, în urma unei investigaţii realizate în comun cu Promitentul-prestator, va determina gradul de responsabilitate al celor implicaţi şi va lua măsurile necesare pentru sancţionarea persoanelor vinovate de producerea prejudiciului. În situaţia în care, în urma investigaţiei, se constată culpa angajaţilor Promitentului-prestator, Promitentul-achizitor are dreptul de a solicita Promitentului-prestator înlaturarea agentului responsabil de cauzarea prejudiciului. Promitentul-prestator va despagubi Promitentul-achizitor pentru daunele suferite, proporţional cu culpa acestuia.
· Promitentul-achizitor va sesiza în maxim 48 ore eventuale evenimente ce au produs daune din culpa Promitentului-prestator, și va pune la dispoziţia Promitentului-prestator, în termen de 10 zile de la data constatării prejudiciului, toate documentele ce fac dovada existenţei şi întinderii prejudiciului.
· aducerea la cunoştinţa Promitentului-prestator a prevederilor Regulamentului Intern sau a Deciziilor interne referitoare la accesul şi circulaţia în locația menționată mai sus sau cele cu privire la organizarea activităţii de pază şi PSI;
· punerea la dispoziția Promitentului-prestator a tuturor informațiilor disponibile pentru obținerea rezultatelor așteptate, cum ar fi: date de intrare, raportări, situații specifice, evaluarea de risc la securitate fizică, precum și reglementările interne, procedurile și instrucțiunile de lucru care au legatură cu buna îndeplinire a sarcinilor și atribuțiilor serviciilor de pază;
· desemnarea echipei implicate și responsabile cu interacțiunea și suportul oferit Promitentului-prestator; Promitentul-achizitor va numi responsabilul de contract care va monitoriza permanent derularea contractului şi va asigura contactul nemijlocit cu Promitentul-Prestator;
· asigurarea tuturor resurselor care sunt în sarcina sa pentru buna derulare a contractului;
· să notifice prompt, conducerii Promitentului-Prestator, orice schimbare în planuri sau consemnele stabilite pentru acoperirea obiectului contractului, precum şi orice modificare cu privire la orarul de lucru în cadrul locației mentionate mai sus;
· în situaţia sesizărilor de sustrageri de bunuri, să pună la dispoziţia Promitentului-Prestator, în scopul evaluării rapide a prejudiciului, de către societatea de asigurări a Promitentului-Prestator, toate documentele contabile din care să rezulte existenţa bunurilor sustrase din patrimoniul Promitentului-Achizitor şi dovada valorii lor, înaintea producerii evenimentului;
· să recepţioneze serviciile prestate în conformitate cu prevederile prezentului contract, prin semnarea procesului-verbal de recepție;
· efectuarea controalelor săptămânale privind modul de efectuare a serviciului de pază de către Prestator, stabilind măsurile care se impun, în funcţie de constatările făcute. Controlul modului de executare a pazei şi intervenţiei se face de către reprezentantul Promitentului-achizitor;
· Promitentul-achizitor va comunica Promitentului-prestator orice nereguli constatate, referitoare la modul de derulare a contractului sau în legătură cu deficienţele manifestate în exercitarea atribuţiilor profesionale şi comportamentul agenţilor de securitate,  în vederea luării măsurilor de remediere. Neregulile constatate cu privire la modul de efectuare a pazei vor fi formulate în scris, în termen de maximum 48 de ore de la constatarea acestora;
· comunicarea regulilor privind accesul şi circulaţia în interiorul obiectivelor;
· verificarea pontajului transmis de Promitent-prestator, în maximum 24 de ore de la data predării acestuia către Promitent-achizitor;
· supravegherea și adoptarea de măsuri de recuperare a pagubelor de la Promitent-restator pentru eventualele daune, cum ar fi degradări, furturi etc. prin rețineri din garanția de bună execuție depusă de Promitent-prestator.

[bookmark: _Hlk115271575]Art. 12. Sancţiuni pentru neîndeplinirea culpabilă a obligaţiilor 
12.1. În cazul în care, din vina sa exclusivă, Promitentul-prestator nu reuşeşte să-şi îndeplinească obligaţiile asumate, Promitentul-achizitor are dreptul de a deduce din preţul contractului, ca penalităţi, o sumă echivalentă cu o cotă procentuală de 0,1% pentru fiecare zi de întârziere, până la îndeplinirea efectivă a obligaţiilor.
12.2. În cazul în care Promitentul-achizitor nu îşi onorează obligaţiile în termen de 30 de zile de la expirarea perioadei convenite, atunci acesteia îi revine obligaţia de a plăti, ca penalităţi o sumă echivalentă cu o cota procentuală de 0,1% din plata neefectuată pentru serviciile presate, facturate şi recepţionate, penalitățile neputând depăși cuantumul debitului. 

Art. 13. Documentele acordului-cadru
13.1. Documentele acordului-cadru, care fac parte integrantă din prezentul acord-cadru, sunt:
· fiecare si toate contractele subsecvente încheiate în executarea prezentului acord-cadru;
· planul de pază;
· anunțul de participare;
· anunțul de publicitate;
· DUAE;
· Caiet de sarcini;
· Documentația de atribuire;
· acte adiționale sau orice alte notificări și anexe, daca există, pe măsura constituirii lor, în legătură cu prezentul contract, cu respectarea actelor normative aplicabile, în vigoare la momentul constituirii lor.

Art. 14 Încetarea-rezilierea acordului-cadru
14.1. Prezentul acord-cadru încetează, în condițiile legii, în următoarele cazuri:
· prin acordul ambelor Părţi;
· prin ajungerea la termen;
· în cazul neexecutării obligațiilor așa cum au fost prevăzute în prezentul acord-cadru;
· în cazul falimentului/desfiinţării uneia dintre Părţi sau în cazul în care Promitentului-prestator i s-a anulat licența de operare;
· prin atingerea unui prag valoric de ajustare a prețului peste care prevederile legale impun obligaţii de aplicare a unor noi proceduri de achiziție;
· prin rezilierea acordului-cadru, aceasta va opera de drept, fără a mai fi necesară punerea în întârziere a Promitentului-prestator, fără încuviințarea vreunei instanțe de judecată și fără a mai fi necesară îndeplinirea vreunei formalități prealabile și se va comunica în scris, prin scrisoare recomandată cu confirmare de primire, dacă Promitentul-prestator nu își îndeplinește și nu respectă obligațiile prevăzute în prezentul acord-cadru. 
14.2. Partea care invocă o cauză de încetare a prevederilor prezentului acord-cadru va notifica celeilalte Părţi, cu cel puţin 15 zile înainte, data de la care încetarea urmează să producă efecte.
14.3. Promitentul-achizitor îşi rezervă dreptul de a denunţa în mod unilateral acordul-cadru în cel mult 15 de zile de la apariţia unor circumstanţe care nu au putut fi prevăzute la data încheierii acestuia.
14.4. Dacă Promitentul-achizitor nu onorează facturile în termen de 30 zile de la expirarea perioadei convenite, Promitentul-prestator are dreptul de a sista prestarea serviciilor. Imediat ce Promitentul-achizitor onorează facturile, Promitentul-prestator va relua prestarea serviciilor în cel mai scurt timp posibil. Prestarea serviciilor se poate sista pe o perioadă ce nu poate depăşi 30 de zile. Dacă Promitentul-achizitor nu plăteşte în această perioadă sumele datorate, contractul este reziliat fără îndeplinirea altor formalităţi.
14.5. Fără a aduce atingere dispozițiilor dreptului comun privind încetarea contractelor sau dreptul Promitentului-achizitor de a cere constatarea nulității absolute a contractului de achiziție publică, în conformitate cu dispozițiile dreptului comun, Promitentul-achizitor are dreptul de a denunța unilateral contractul în perioada de valabilitate a acestuia, în una dintre următoarele situații: 
a. Promitentul-prestator se afla, la momentul atribuirii contractului, în una dintre situațiile care ar fi determinat excluderea sa din procedura de atribuire potrivit art. 164-167 din Legea nr. 98/2016; 
b. contractul nu ar fi trebuit să fie atribuit Promitentului-prestatorului respectiv, având în vedere o încălcare gravă a obligațiilor care rezultă din legislația europeană relevantă și care a fost constatată printr-o decizie a Curții de Justiție a Uniunii Europene.
14.6. În cazul în care Promitentul-prestator îşi schimbă denumirea, fuzionează, se divizează sau este preluat de un alt agent economic intern sau extern, noua societate comercială va prelua toate obligaţiile asumate de acesta prin prezentul acord-cadru.
14.7. Acordul-cadru poate înceta în conformitate cu prevederile art. 222 și 223 din Legea nr. 98/2016 privind achizițiile publice cu modificările și completările ulterioare. 

Art. 15. Garanţia de bună execuţie
15.1. Promitentul-prestator se obligă să constituie garanţia de bună execuţie pentru fiecare contract subsecvent în valoare de 10% din preţul fără TVA al fiecărui contract subsecvent în termen de 5 zile lucrătoare de la data semnării acestuia.
15.2. Promitentul-achizitor are dreptul de a emite pretenţii asupra garanţiei de bună execuţie, în limita prejudiciului creat, dacă Promitentul-prestator nu îşi îndeplineşte obligaţiile asumate prin contractele subsecvente. Anterior emiterii unei pretenţii asupra garanţiei de bună execuţie, Promitentul-achizitor are obligaţia de a notifica acest lucru Promitentului-prestator, precizând totodată obligaţiile care nu au fost respectate.  
15.3. Promitentul-achizitor se obligă să restituie garanţia de bună execuţie în termen de 14 zile de la data îndeplinirii de către Promitentul-prestator a obligaţiilor asumate prin contractul subsecvent respectiv.  

Art. 16. Recepţie, verificări şi sistemul de penalizare
16.1. Verificarea calității serviciului desfășurat de agenții de pază se face de către Promitentul-achizitor împreună cu împuternicitul Promitentului-prestator.
16.2. Efectuarea prestației de pază în condițiile stabilite prin contractul de prestări servicii de pază va fi confirmată de reprezentanții Promitentului-prestator și ai Promitentului-achizitor printr-un proces verbal de recepție a serviciilor de pază.  Încheierea și semnarea de către părți fără obiecțiuni a procesului verbal, condiționează plata prestației. Pe baza procesului-verbal de verificare determinându-se procentul mediu pe baza căruia se va stabili suma efectivă de plată.
16.3. Promitentul-achizitor are dreptul de a inspecta şi/sau verifica serviciile prestate la sfârșitul fiecărei luni, pentru a stabili conformitatea lor cu prevederile din specificațiile tehnice cuprinse în caietul de sarcini și propunerea tehnică. Rezultatele verificărilor se consemnează în procesul-verbal de recepție semnat de ambele Părți. 
16.4. Promitentul-achizitor are dreptul de a notifica imediat Promitentului-prestator, în scris, orice plângere sau reclamație ce apare în timpul derulării contractului. La primirea unei astfel de notificări, Promitentul-prestator are obligația de a remedia orice deficiență în termenul comunicat, fără costuri suplimentare pentru Promitentul-achizitor.  
16.5. Verificări care se efectuează de către Promitentul-prestator, prin personal numit în acest scop (șef obiectiv, inspectori și auditori):
a. starea agenților de securitate (uniformă, dotare, stare de oboseală sau ebrietate, etc); 
b. dotarea conform prevederilor contractului și cerințelor specifice obiectivului păzit (uniforme, însemne distinctive ale societății, echipament, mijloace de apărare, mijloace de comunicație).
c. predarea-primirea serviciului între schimburi, prezentarea la ora și locurile stabilite; 
d. existența și consemnarea zilnică în registrele specifice executării și evidențierii serviciului de pază (conform H.G nr. 301/2012);
e. respectarea prevederilor planului de pază, consemnul general și particular al posturilor.
16.6. Verificări care se efectuează de către personalul desemnat de conducerea Promitentului-achizitor: 
a. integritatea obiectivelor păzite (uși acces, holuri, finisaje, instalații de iluminat, ventilație, utilaje, împrejmuiri, dotări, mobilier, etc); 
b. încadrarea cu personal atestat sau în curs de calificare conform legii a tuturor posturilor de pază, prezența la posturi a agenților de securitate, comportamentul, starea acestora și dotarea conform cerințelor stabilite prin contractul de prestări servicii de pază; 
c. existența registrelor de lucru pentru serviciul de pază, care vor fi înregistrate de prestator și vizate de beneficiar spre neschimbare.
16.7. Pentru neîndeplinirea de către agenții de securitate a obligațiilor prevăzute în contract se introduce sistemul de penalizare, pentru următoarele nereguli constatate în timpul efectuării serviciului de pază: 
Diminuarea procentului maximal (100%) se va face în funcție de numărul de neregului constatate, astfel:
· câte 5% pentru fiecare salariat care se constată că a părăsit nejustificat postul, fără aprobarea șefului de tură al firmei de pază și avizarea reprezentantului Beneficiarului sau, după caz, a șefului de tură, neprezentarea la post, dormitul în timpul serviciului, nerespectarea programului de lucru;
· câte 5% pentru nesupravegherea zonei atribuită postului de către agentul de securitate, prin efectuarea de către acesta a altor activități decât cele stabilite în contract/consemnul postului, cum ar fi staționarea nejustificată în alt perimetru;
· câte 10% pentru fiecare post de pază sau control neacoperit cu agenții de pază în timpul programului de funcționare;
· câte 5% pentru fiecare agent de pază care are o ținută necorespunzatoare (uniformă lipsă sau incompletă, nepurtare ecuson);
· câte 5% pentru fiecare agent de pază care nu are dotarea corespunzătoare;
· câte 5% pentru fiecare agent de pază constatat cu un comportement necorespunzător în timpul efectuării serviciului (atitudine nepoliticoasă față de salariați/vizitatori oficiali, aspect neîngrijit fizic și al uniformei, consumul de băuturi alcoolice și/sau substanțe halucinogene și efectuarea serviciului sub influența acestora, fumatul în imobile și/sau locuri nepermise, practicarea jocurilor pe telefon/tablete, cititul de cărți/ziare).;
· câte 10% pentru fiecare agent de pază depistat sub influența băuturilor alcoolice sau substanțelor psihoactive;
· câte 5% pentru fiecare tip de neregulă constatată, anume: permiterea accesului celor care nu posedă documente corespunzătoare, comerț ambulant, cerșetorie etc.;
· câte 5% pentru neîndeplinirea atribuțiilor de pază ce au drept consecință distrugerea bunurilor Promitentului-achizitor (instalații, finisaje, mobilier, alte amenajări din incinta imobilelor etc.), inclusiv neîncadrarea în timpul de intervenție asumat;
· câte 5% pentru permiterea accesului în incinta imobilelor pe care le deservesc a autovehiculelor care nu sunt autorizate în acest sens.
16.8. Neexecutarea, executarea cu întârziere sau necorespunzătoare a obligațiilor prevăzute în contract, în caietul de sarcini și în planurile de pază, atrage pentru partea în culpă, plata de despăgubiri potrivit legislației în vigoare, precum și penalități calculate spre exemplu, conform sistemului de penalizare.

Art. 17 Amendamente
17.1. Părţile au dreptul, pe durata îndeplinirii acordului-cadru, de a conveni modificarea clauzelor acestuia, prin act adiţional, cu respectarea legislației privind achizițiile publice.
17.2. Părțile au dreptul, pe durata, în cadrul și/sau în executarea acordului cadru, de a conveni modificarea și/sau completarea clauzelor acestuia, fără organizarea unei noi proceduri de atribuire, cu acordul Părților, fără a afecta caracterul general al acordului-cadru și a oricărui contract subsecvent, în limitele Legii și în aplicarea prevederilor prevăzute de art. 221-222 din Legea nr. 98/2016, coroborate cu prevederile referitoare la modificări contractuale din H.G. nr. 395/2016 (art. 165).
17.3. Modificările nesubstanțiale, astfel cum sunt prevăzute în Lege, sunt stipulate în cadrul acordului-cadru, la art. 18 și sunt singurele modificări contractuale care pot fi făcute fără organizarea unei noi proceduri de atribuire.
17.4. În cazul în care, în prezentul acord-cadru, nu sunt stabilite modificările nesubstanțiale, se aplică prevederile Legii.
17.5. Modificările contractuale nu trebuie să afecteze, în niciun caz și în niciun fel, rezultatul procedurii de atribuire sau, după caz, rezultatul procesului de reofertare, prin introducerea de condiții care, dacă ar fi fost incluse în procedura de atribuire, ar fi putut determina anularea sau diminuarea avantajului competitiv pe baza căruia au fost stabiliți cei mai bine clasați candidați, putând permite modificarea acestei decizii, sau ar fi putut fi acceptate alte oferte decât cele ale Promitenților-Prestatori sau ar fi putut fi atrași și alți participanți la procedura de atribuire, respectiv ar fi putut determina rezultatul obținut în urma procesului de reofertare.
17.6. Prin prezentul acord-cadru și în executarea prezentului acord-cadru nu pot fi efectuate modificări substanțiale.
17.7. Orice modificare a prezentului acord-cadru va fi consemnată de ambele Părţi prin act adiţional.
17.8. Prezentul acord-cadru stă la baza contractelor subsecvente de achiziţie publică de servicii care pot fi încheiate între Părți.
17.9. Toate clauzele contractului subsecvent sunt cunoscute și acceptate fără obiecțiuni de către Promitentul-prestator.
17.10. În cazul în care pe durata acordului-cadru nu vor fi achizitionate cantitățile minime și/sau maxime de ore, Promitentul-prestator este de acord și întelege ca aceasta nu va constitui un eventual temei pentru solicitarea în instanță de daune interese sau penalități.

Art. 18. Evaluarea modificărilor contractuale și a circumstanțelor acestora
18.1. Identificarea circumstanțelor care generează modificarea contractuală este, în egală măsură, în sarcina Părților.
18.2. Modificările intervenite în cadrul și în executarea acordului-cadru se realizează de Părți, în cadrul duratei de execuție a acordului-cadru, ca urmare a:
a. identificării, determinării și documentării de soluții juste și necesare, raportat la circumstanțele care ar putea împiedica îndeplinirea obiectului acordului-cadru și a oricărui contract subsecvent și obiectivelor urmărite de Promitentul-achizitor, inclusiv în calitate de Promitent-achizitor, astfel cum sunt precizate în caietul de sarcini și cum pot fi precizate în invitația de participare la reofertare și/sau
b. concluziilor obținute ca urmare a evaluării activităților, rezultatelor și performanței fiecărui contractant în cadrul și în executarea acordului-cadru.
[bookmark: _Hlk114571576]18.3. Pe durata, în cadrul și în executarea acordului-cadru, Părțile stabilesc, prin consultare, efectele soluțiilor asupra termenului/termenelor de prestare și/sau asupra prețului contractului și/sau asupra serviciilor, astfel cum fac acestea obiectul acordului-cadru și cum prestarea serviciilor face obiectul oricărui contract subsecvent. Efectele soluțiilor, devin modificări contractuale, putând conta în:
a. prelungirea termenului/termenelor de prestare a serviciilor și/sau
b. suplimentarea prețului contractului, ca urmare a cheltuielilor suplimentare realizate de contractant.
18.4. Notificarea privind modificările contractuale:
Fiecare Parte are obligația de a notifica cealaltă Parte, în cazul în care se constată existența unor circumstanțe care pot genera modificarea contractuală intervenită pe durata, în cadrul, și/sau în executarea acordului cadru, întârzia sau împiedica prestarea serviciilor, care face obiectul oricărui contract subsecvent, sau care pot genera o suplimentare a prețului contractului.

Art. 19. Forţa majoră 
19.1. Forţa majoră este constatată de o autoritate competentă.
19.2. Forţa majoră exonerează Părţile de îndeplinirea obligaţiilor asumate prin prezentul acord-cadru, pe toată perioada în care aceasta acţionează. 
19.3. Îndeplinirea acordului-cadru va fi suspendată în perioada de acţiune a forţei majore, dar fără a prejudicia drepturile ce li se cuveneau Părţilor până la apariţia acesteia.
19.4. Partea care invocă forţa majoră are obligaţia de a notifica celeilalte Părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
19.5. Dacă forţa majoră acţionează sau se estimează că va acţiona o perioada mai mare de 15 zile, fiecare Parte va avea dreptul să notifice celeilalte Părţi încetarea de plin drept a prezentului acord-cadru, fără ca vreuna din Părţi să poată pretinde celeilalte daune-interese. 
19.6. Oricare dintre Părţi nu va răspunde în cazul în care executarea cu întârziere sau neîndeplinirea obligaţiilor este cauzată de împrejurări independente de voinţa acestora, inclusiv, fără a se limita la acestea, incendii, inundaţii, alte evenimente imprevizibile, acte sau reglementări ale oricărei autorităţi publice naţionale sau supranaţionale, război, manifestaţii sau greve.
19.7. Părţile nu au dreptul să ceară penalizări sau compensaţii ca urmare a neîndeplinirii obligaţiilor pentru perioada de timp cât durează cazul de forţă majoră. 

Art. 20. Limba care guvernează contractul
20.1. Limba care guvernează contractul este limba română.
Art. 21. Comunicări 
21.1. Toate notificările, scrisorile, cererile sau alte comunicări care se efectuează în temeiul acestui acord-cadru vor fi efectuate în scris în limba română. 
21.2. Toate notificările, scrisorile, cererile sau alte comunicări vor fi transmise Părţii căreia îi sunt adresate prin scrisoare recomandată – cu confirmare de primire sau prin e-mail la adresa prevăzută în contract. Părţile se obligă să-şi notifice reciproc imediat orice schimbare de date de contact, în caz contrar, considerându-se că notificarea/scrisoarea/cererea/comunicarea a fost trimisă în mod valabil la vechea adresă.
21.3. O notificare, scrisoare, cerere sau altă comunicare va fi considerată ca fiind transmisă la data menţionată pe mandatul poştal, dacă a fost efectuată prin scrisoare recomandată cu confirmare de primire sau la data menționată în e-mail (în cazul transmiterii online).
21.4. Orice document scris trebuie înregistrat atât în momentul transmiterii cât şi în momentul primirii

Art. 22. Litigii 
22.1. Promitentul-achizitor şi Promitentul-prestator vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea acordului cadru.
22.2. În termen de maxim 15 zile de la apariția unei dispute, părțile se vor notifica reciproc în scris asupra pozițiilor adoptate, precum și cu privire la soluțiile propuse pentru rezolvarea disputei respective. În cazul în care vor considera necesar, părțile se pot întâlni în scopul soluționării disputei. Fiecare parte are obligația de a răspunde în termen de 10 zile de la cererea transmisă de cealaltă parte referitor la soluționarea pe cale amiabilă a disputei.
22.3. Dacă, după 15 de zile de la începerea acestor tratative, Promitentul-achizitor şi Promitentul-prestator nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti de la sediul promitentului-achizitor.

Art. 23 Clauze de confidențialitate și protecția datelor cu caracter personal
23.1. Toate informațiile oferite de către Promitent-achizitor Promitentului-prestator vor fi tratate de către acesta ca informații strict confidențiale și nu vor fi folosite în alte scopuri decât cele legate de îndeplinirea acestui contract și nu vor fi dezvăluite unor terti fără acordul prealabil, în scris, al Promitentului-achizitor.
23.2. Promitentul-prestator trebuie să respecte strict legislația românească privind protecția datelor cu caracter personal.
23.3. Pe parcursul realizării serviciilor, Promitentul-prestator are obligația să își ia toate măsurile și să asigure integritatea și securitatea bazelor de date și a datelor INCD URBAN-INCERC accesate.
23.4. Atunci când prelucrează date cu caracter personal în legătură cu prezentul acord-cadru, fiecare Parte se obligă să se conformeze cu legislația aplicabilă privind protecția datelor cu caracter personal, respectiv cu Regulamentul nr. 679/2016 și cu orice norme general obligatorii adoptate în legătură cu protecția datelor cu caracter personal.
23.5. Fiecare Parte, atunci când va divulga celeilalte Părți date cu caracter personal privind angajații/reprezentanții săi în scopul executării contractului, se va asigura că va divulga numai informațiile necesare acestui scop.
23.6. Fiecare Parte va solicita celeilalte Părți numai datele cu caracter personal necesare executării contractului și, în măsura în care există alt scop pentru care solicită datele cu caracter personal, va justifica această solicitare furnizând informațiile impuse de legislația aplicabilă, respectiv de art. 13-14 din Regulamentul nr. 679/2016 și/sau de orice articol sau normă care înlocuiește sau completează aceste prevederi.
23.7. Fiecare Parte care divulgă date personale ale angajaților/reprezentanților săi se asigură că a furnizat acestora informațiile prevăzute la art. 13-14 din Regulamentul nr. 679/2016 și/sau din orice articol sau normă care înlocuiește sau completează aceste prevederi.
23.8. Pentru evitarea oricărui dubiu, Părțile iau cunoștință și convin că fiecare Parte determină, în mod independent, scopurile și mijloacele de prelucrare a datelor cu caracter personal în legătură cu prezentul contract.
23.9. În cazul în care apar circumstanțe în care oricare dintre Părți acționează ca o persoană împuternicită a celeilalte Părți, sau ca un operator asociat împreună cu cealaltă Parte în legătură cu prezentul contract, Părțile se obligă să încheie un acord cu caracter obligatoriu în conformitate cu prevederile din articolele 26 și 28 din Regulamentul nr. 679/2016 și/sau din orice articol sau normă care înlocuiește sau completează aceste prevederi.
23.10. Fiecare Parte își asumă în mod independent responsabilitatea privind prelucrarea datelor cu caracter personal. Încălcarea de către o Parte a prevederilor prezentului act precum și a prevederilor Regulamentului nr. 679/2016 și a normelor general obligatorii adoptate în legătură cu protecția datelor cu caracter personal, nu poate fi apreciată ca o încălcare comună și nu poate genera răspunderea solidară față de persoana sau autoritatea care constată această încălcare.

Art. 24 Legea aplicabilă contractului 
24.1. Contractul va fi interpretat conform legilor din România. Părţile au convenit să încheie prezentul acord cadru, în două exemplare, câte unul pentru fiecare parte, astăzi .......................

Promitent-achizitor                                                                                 Promitent-prestator
INCD URBAN-INCERC







CONTRACT SUBSECVENT DE SERVICII (proiect)
nr. ............. data ........................
       la Acordul cadru nr. ......................................


Art. 1. Părțile contractante

În temeiul acordului-cadru nr. ......../........, a intervenit prezentul contract subsecvent, între:

INSTITUTUL NAȚIONAL DE CERCETARE DEZVOLTARE ÎN CONSTRUCȚII, URBANISM ȘI DEZVOLTARE TERITORIALĂ DURABILĂ „URBAN-INCERC”, cu sediul în București, Șos. Pantelimon, nr. 266, sector 2, tel. 021.627.27.40, fax. 021.255.18.52, e-mail: urban-incerc@incd.ro, înregistrat la Registrul Comerțului sub nr. J40/3660/2010, cod fiscal RO26752660, cont  RO87 RNCB 0082 0083 1484 0001, deschis la BCR Sucursala Unirea București, reprezentat legal prin Director General ........................, denumit în continuare INCD URBAN-INCERC, în calitate de Promitent-achizitor, pe de o parte, 
şi 
.............................................., cu sediul în ...................................., str. ...................................... nr. .............., jud. .........................., tel/fax ..........................................., înregistrată la Registrul Comerţului sub nr. J........./.............../......................., cod fiscal ................................., cont ................................................... deschis la ........................................., reprezentată prin ........................................, având funcţia ............................................., în calitate de Primitent-prestator, pe de altă parte.
Art. 2. Oferta și acceptarea
Părțile au convenit încheierea prezentului contract având în vedere:
2.1. Oferta 
Promitentului-prestator prin semnătura de mai jos, se obligă să presteze serviciile precizate la Art. 5 la prețul menționat la Art. 6 și în conformitate cu prevederile contractului subsecvent și cu termenii și condițiile stabiliți/stabilite prin acordul-cadru
2.2. Acceptarea
Promitentul-achizitor, prin semnarea contractului, este de acord cu faptul că plătește Promitentului-prestator prețul serviciilor, pentru serviciile prestate de acesta din urmă, astfel cum este menționat la Art. 6 și în conformitate cu prevederile contractului subsecvent, astfel cum este încheiat în executarea acordului-cadru.

Art. 3. Definiţii
3.1. În prezentul contract următorii termeni vor fi interpretaţi astfel:
- contract - prezentul contract şi toate anexele sale;
- Promitent-achizitor şi promitent-prestator - părţile contractante, aşa cum sunt acestea numite în prezentul contract;
- Preţul contractului - preţul plătibil Promitentului-prestator de către Promitentul-achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
- Obiectiv (locaţie) - înseamnă spaţiul deţinut şi delimitat de către Promitentul-achizitor sau orice alt spaţiu, aşa cum va fi indicat de către Promitentul-achizitor prin prezentul contract; 
- Plan de pază - reprezintă documentul operativ întocmit de Promitentul-achizitor în colaborare cu Promitentului-prestator, cu respectarea cerinţelor Legii nr. 333/2003, republicată, cu modificările și completările ulterioare și ale H.G. nr. 301/2012 privind paza obiectivelor, bunurilor şi valorilor şi protecţia persoanelor şi avizat de către organele de poliție competente teritorial. Planul de pază constituie anexă la prezentul contract din momentul avizării lui de către organele de poliție şi conţinutul lui este obligatoriu pentru Părţi. 
- Personal de pază - angajatul Promitentului-prestator şi elementul individual din dispozitivul ce asigură paza la obiectivul arătat în prezentul contract, în conformitate cu dispoziţiile prezentului contract, ale Planului de Pază şi ale Legii nr. 333/2003, republicată, cu modificările și completările ulterioare.
- Şef de obiectiv - înseamnă prepusul Promitentului-prestator care are ca sarcini coordonarea activităţii personalului de pază la un obiectiv sau grup de obiective.
- Servicii de pază - înseamnă totalitatea activităţiilor pe care le desfăşoară personalul de pază aparţinând Promitentului-prestator la locaţia aparţinând Promitentului-achizitor în conformitate cu prevederile cuprinse în Planul de pază şi în prezentul contract.
- Post de pază - reprezintă locul, zona sau direcţia din obiectiv în care un agent de pază sau mai mulţi, prestează serviciul în baza unui consemn general şi a unuia particular, înscrise în Planul de pază. Postul de pază trebuie să fie delimitat clar sub aspectul responsabilităţilor şi să fie dotat potrivit acestora, pentru ca, personalul de pază să poată îndeplini sarcinile ce îi revin în condiţii normale de lucru.
- Pagubă - înseamnă orice pierdere sau daună suferită de către Promitentul-achizitor, ivită sau cauzată de neglijenţa, nerespectarea sarcinilor sau alte acţiuni nejuste sau omisiune (inclusiv orice acţiune nejustă intenţionată sau omisiune şi orice încălcare a oricărui termen al acestui contract), de către Promitentului-prestator, angajaţii săi sau personalul de pază pe parcursul executării obligaţiilor sale potrivit acestui contract în locaţia care face obiectul contractului.
- Forţa majoră - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

Art. 4. Interpretare
4.1. În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.
4.2. Termenul „zi” ori „zile” sau orice referire la zile reprezintă zile calendaristice dacă nu se specifică în mod diferit.

Art. 5. Obiectul principal al contractului
5.1 (1) Promitentul-prestator, cu personal propriu şi specializat, se obligă să execute serviciile de pază și protecție la sediul Promitentului-achizitor situat în București, Șos. Pantelimon, nr. 266, sector 2 compus din un post de pază 24/24 ore și un post de pază 12/24 în condiţiile Legii nr. 333/2003 privind paza obiectivelor, bunurilor, valorilor şi protecţia persoanelor, republicată, cu modificările şi completările ulterioare, în vederea prevenirii producerii de pagube materiale în patrimoniul Promitentului-achizitor, în perioada/perioadele convenite şi în conformitate cu obligaţiile asumate prin prezentul contract. 
      (2) Perimetrul în interiorul căruia urmează să se asigure de către Promitentul-prestator serviciile de pază și protecție, care constituie obiectul contractului, precum şi activităţile specifice ce urmează a fi executate în cadrul perimetrului menţionat, sunt detaliate în Planul de pază.
5.2 (1) Programul de efectuare a serviciului de pază și protecție este un post de pază 24/24 și un post de pază 12/24 (intervalul orar 07:00 - 19:00, conform caietului de sarcini.
      (2) Pentru rezolvarea situaţiilor deosebite ce pot apărea, legătura între agenţii de pază din obiectiv, inspectorul de zonă şi dispecerat se realizează prin staţii radio de emisie-recepţie sau prin telefoane mobile.
      (3) Promitentul-achizitor se obligă să plătească preţul convenit în prezentul contract pentru serviciile prestate.

Art. 6. Preţul contractului
6.1 Preţul convenit pentru îndeplinirea contractului, plătibil Promitentului-prestatorului de către Promitentul-achizitor, conform anexei, este de .....................lei, la care se adaugă ............TVA, potrivit tarifelor de …….. lei/oră/post la care se adaugă ............... TVA.
6.2. Prețul contractului, poate fi ajustat în funcție de modificările actelor normative incidente în materie (modificarea salariului minim garantat în plată, modificarea legislației în domeniu, alte modificări legislative cu impact în tariful prestației). Pe parcursul derulării contractului de achiziție publică de servicii, tariful prestației poate fi ajustat/actualizat folosind indicele prețurilor de consum pentru servicii (IPC servicii) comunicat de către Institutul Național de Statistică.
Formula de ajustare (tariful unitar inițial x IPC/ 100)
	6.3. Ajustarea prețului se va face prin înscrisuri semnate de către ambele părți.
6.4. Ajustarea prețului este condiționată de existența fondurilor bugetare alocate pentru această destinație.

Art. 7. Durata contractului
7.1. Durata de realizare a prezentului contract este de ....... luni, de la data de .................. până la data de ..................

Art. 8. Documentele contractului
8.1. Documentele contractului se completează și se explicitează reciproc, sunt parte integrantă din contract și sunt, în ordinea importanței lor, următoarele:
· acordul cadru nr. [numărul acordului cadru] din data [zz/ll/aaaa], inclusiv anexele care fac parte integrantă din acesta;
· propunerea tehnică;
· propunerea financiară;
· caietul de sarcini;
· acte adiționale sau orice alte notificări și anexe, dacă există, pe măsura constituirii lor, în legătură cu prezentul contract, cu respectarea actelor normative aplicabile, în vigoare la momentul constituirii lor;
· garanţia de bună execuţie, după caz.

Art. 9. Obligaţiile principale ale Promitentului-prestator
9.1. Promitentul-prestator se obligă să presteze serviciile prevăzute în prezentul contract, în acordul-cadru şi în caietul de sarcini, cu profesionalismul şi cu promptitudinea cuvenite angajamentului asumat și cu respectarea prevederilor legale, și cu respectarea aprobărilor și standardelor tehnice, profesionale și de calitate în vigoare și conform cerințelor din caietul de sarcini. 
9.2. Obligațiile principale ale Promitentului-prestator sunt.
· [bookmark: _Hlk120259156]să întocmească planul de pază al obiectivului ale căror bunuri și valori urmează a fi păzite, și să obțină avizul de specialitate al organelor de  poliție abilitate;
· sa asigure registrele conform H.G. nr. 301/2012 și să consemneze activitățile desfășurate potrivit activităților care îi revin;
· să asigure paza obiectivului conform planului de paza a bunurilor si valorilor primite în pază şi să asigure integritatea acestora cu respectarea consemnelor generale și particulare;
· să pună la dispoziţia INCD URBAN-INCERC pe toată durata derulării contractului numărul de agenţi necesar pentru efectuarea seviciului de pază;
· să asigure personal de pază verificat din punct de vedere al cazierelor judiciare şi atestat de Inspectoratul General de Poliţie al României;
· să realizeze dispozitivul de pază cu personal specializat, echipat în ţinuta specifică a firmei prestatoare, aprobată de I.G.P.R. şi să repartizeze agenţii potrivit planului de pază;
· să asigure instruirea specifică a agenţilor de pază pentru îndeplinirea eficientă a atribuţiilor de serviciu;
· să comunice operativ, în scris, Promitentului-achizitor, situaţiile care pot conduce la slăbirea sistemului de pază şi la înlesnirea sustragerii de bunuri, precum şi măsurile ce trebuie întreprinse;
· să colaboreze cu personalul Promitentului-achizitor pentru rezolvarea unor situaţii deosebite ce pot să apară;
· să informeze în timp util şi ori de câte ori este cazul, reprezentantul Promitentului-achizitor, cu toate evenimentele produse în timpul serviciului de pază, precum şi măsurile luate;
· să legitimeze şi să înregistreze persoanele care nu sunt angajaţi ai INCD URBAN-INCERC în registrele de evidență;
· să îndrume vizitatorii institutului către persoanele căutate;
· în caz de incendiu, inundaţii sau calamităţi naturale, să ia măsuri de anunţare imediată a Promitentului-achizitor şi de salvare a persoanelor şi bunurilor, precum şi de limitare a efectelor acestor evenimente;
· să doteze personalul de pază cu mijloacele tehnice de comunicare (staţii de emisie-recepţie sau telefoane mobile) şi de autoapărare, în condiţiile stabilite în planul de pază, atât pe timpul zilei, cât şi pe timpul nopţii;
· să informeze urgent conducerea Promitentului-achizitor şi să sesizeze organele de urmărire penală la constatarea unor urme de efracţie a căilor de acces în sediul institutului şi birourile de lucru;
· să instruiască agenţii ca bunurile sustrase din obiectivul păzit, descoperite de personalul de pază, să fie predate Promitentului-achizitor pe bază de proces verbal, iar făptuitorii să fie deferiţi organelor de poliţie;
· să ţină legătura cu organele de poliţie din zonă pentru rezolvarea operativă a situaţiilor care necesită intervenţia acestora;
· să informeze Promitentul-achizitor, în mod operativ, despre abaterile ce pun în pericol siguranţa obiectivului păzit, săvârşite de salariaţii acestuia în respectivul obiectiv;
· să asigure asistenţa şi intervenţia în timp util prin echipaje specializate de intervenţie, în conformitate cu prevederile planului de pază;
· să supravegheze parcarea institutului;
· să păstreze secretul profesional asupra datelor şi informaţiilor de care a luat cunoştinţă cu ocazia îndeplinirii atribuţiilor de serviciu;
· să raspundă material şi să despăgubească Promitentul-achizitor pentru bunurile sustrase, evidenţiate în evidenţele contabile, dacă din cercetările efectuate de o comisie mixtă Promitent-prestator - Promitent-achizitor sau de către organele de urmărire penală se va dovedi vinovăţia agenţilor de pază; plata prejudiciului se va face de către Promitent-prestator, în baza procesului-verbal încheiat de către comisia mixtă, semnat de reprezentanţii ambelor părţi sau pe bază de titlu executoriu;
· să instruiască personalul propriu în conformitate cu dispoziţiile care reglementează Legea securităţii şi sănătăţii în muncă nr. 319/2006 şi conform prevederilor Legii nr. 307/2006 privind apărarea împotriva incendiilor, republicată, cu modificări și completări ulterioare şi să răspundă pentru accidentele de muncă ale angajaţilor săi, survenite în timpul efectuării programului de lucru la sediul INCD URBAN-INCERC.
· să manifeste grijă în păstrarea şi evidenţa bunurilor, mijloacelor şi materialelor puse la dispoziţia sa de către Promitent-achizitor, în scopul executării normale a serviciilor de pază şi protecţie;
· să respecte, prin personalul de pază care lucrează în fiecare obiectiv în parte, prevederile Regulamentului Intern al Promitentului-achizitor. Dovada luării la cunoştinţă, de către Promitent-prestator, a dispozițiilor Regulamentului Intern al Promitentului-achizitor, se face prin semnarea Extrasului din Regulamentul Intern al Promitentului-achizitor de către reprezentantul autorizat al Promitentului-prestator şi de către fiecare agent al Promitentului-prestator care prestează servicii pentru Promitentul-achizitor în baza prezentului contract. În cazul în care prin reglementări sau dispoziţii interne ale Promitentului-achizitor se încalcă prevederi ale Planului de pază sau dispoziţii legale imperative, acestea din urma vor prevala.
· Promitentul-prestator va garanta păstrarea de către prepuşii săi a confidenţialităţii activităţilor Promitentului-achizitor, în caz contrar va suporta eventualele prejudicii aduse acesteia, ce vor fi stabilite pe cale amiabilă sau, după caz, de către instanțele de judecată. 
· Promitentul-prestator va controla modul în care personalul din dispozitivul de pază prestează serviciul şi va lua măsuri de remediere a neajunsurilor constatate. La cererea Promitentului-achizitor aceste măsuri vor fi comunicate imediat în scris.
· Promitentul-prestator va întocmi un raport referitor la activitatea desfășurată, raport care va conţine evenimentele/incidentele constatate pe parcursul desfăşurării controalelor în obiectiv şi va face recomandări, cu privire la securitatea locaţiei. Promitentul-prestator va aduce la cunoştinţă Promitentului-achizitor în scris, subliniind caracterul urgent al luării măsurilor, orice situaţie ce poate constitui o ameninţare la securitatea Promitentului-achizitor. 

             9.3. Promitentul-prestator este pe deplin răspunzător pentru:
· siguranţa tuturor operaţiunilor şi metodelor de prestare utilizate, cât şi pentru atestarea/calificarea personalului folosit, pe toată durata contractului;
· pentru efectuarea prestației de pază, protecție și intervenție, personal de specialitate (agenţi de securitate) avizat de organele de poliție, atestat profesional angajat, salarizat, instruit, echipat şi dotat corespunzător legislației în vigoare aplicabile în România pentru activitatea prestată și conform cerințelor din prezentul caiet de sarcini;
· asigurarea, pe toată durata contractului, pentru personalul implicat în efectuarea prestației de pază, protecție și intervenție (agenții de securitate), toate categoriile de instructaje (profesionale, SSM, PSI etc.), la termenele legale, astfel încât personalul implicat în efectuarea prestației să fie instruit, să posede cunoștințele și deprinderile necesare activității pe care o va desfășura. Instruirea personalului de pază precum şi răspunderea care incumbă din nerespectarea prevederilor legale revin în sarcina exclusivă a Promitentului-prestator;
· asigurarea controlului și sprijinirea agenților din posturile fixe, organizarea şi prestarea neîntreruptă a unei activități de dispecerat şi menținerea permanentă a legăturii, prin aparate de telefonie mobilă şi/sau prin aparate radio de emisie – recepție, între: reprezentanții Promitentului-prestator cu funcții de conducere sau de coordonare în organizarea şi desfășurarea activității şi agenții aflați în dispozitivele Promitentului-achizitor, precum și între agenții aflați în tură, în dispozitive;
9.4. (1) În cazul în care controalele organelor abilitate vor sesiza abateri/neregularităţi de orice natură, în desfăşurarea activităţii, ca urmare a deficienţelor sistemului şi dispozitivului de pază, protecţie şi intervenție, la obiectivul/postul de pază al Promitentului-achizitor, în perioada de valabilitate a contractului, Promitentul-prestator va suporta sancţiunile aplicate în urma constatărilor efectuate; în situaţia în care Promitentul-prestator este sancţionat în mod repetat (de cel mult două ori în cursul derularii contractului), Promitentul-achizitor va denunța unilateral contractul, prin simpla informare scrisă a Promitentului-prestator în termen de maximum 15 (cincisprezece) zile de la constatare, fără punere în întârziere şi fără  interventia instanţei judecătoreşti competente;
(2) În cazul unor evenimente, Promitentul-prestator (reprezentații sau după caz prepușii săi) va garanta comunicarea, atât de către șeful/coordonatorul obiectivului de pază, cât şi de către dispeceratul său, a informațiilor necesare către reprezentanții autorizați ai Promitentului-achizitor, precum și realizarea intervențiilor necesare.
9.5. Promitentul-prestatorul se obligă să presteze serviciile în conformitate cu prevederile caietului de sarcini și ale ofertei tehnice asumate, în condițiile existenței unor diferențe/discrepanțe între prevederile documentelor, prevederile vor prevala prevederile caietului de sarcini.

Art. 10. Obligaţiile principale ale Promitentului-achizitor
10.1. Promitentul-achizitor se obligă să recepţioneze, potrivit Art. 13, serviciile prestate.
10.2. Promitentul-achizitor se obligă să plătească lunar serviciile de pază și protecție conform preţurilor unitare din prezentul contract și cu respectarea termenilor și condițiilor stabilite prin acordul-cadru precum și cu respectarea prevederilor legale. Promitentul-achizitor are obligaţia de a efectua plata către Promitentul-prestator, pentru serviciile de pază și protecție prestate în luna anterioară, cu ordin de plată, în termen de 30 de zile, de la încheierea procesului verbal de recepție şi prezentarea pontajului pentru luna efectuată.

Art. 11. Sancţiuni pentru neîndeplinirea culpabilă a obligaţiilor
11.1. În cazul în care, din vina sa exclusivă, Promitentul-prestator nu reuşeşte să-şi execute obligaţiile asumate prin contract, Promitentul-achizitor are dreptul de a deduce din preţul contractului, ca penalităţi, o sumă echivalentă cu 0,1% pe zi de întârziere din preţul contractului, până la îndeplinirea efectivă a obligaţiilor.
11.2. În cazul în care Promitentul-achizitor nu onorează facturile în termen de 30 de zile de la expirarea perioadei convenite, atunci acesta are obligaţia de a plăti ca penalităţi o sumă echivalentă cu 0,1% pe zi de întârziere din plata neefectuată, penalitățile neputând depăși cuantumul debitului.
11.3. Nerespectarea obligaţiilor asumate prin prezentul contract de către una din părţi, în mod culpabil şi repetat, dă dreptul părţii lezate de a considera contractul de drept reziliat şi de a pretinde plata de daune-interese.
11.4. Promitentul-prestator se obligă să despăgubească Promitentul-achizitor împotriva oricăror:
a. reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc), legate de echipamentele, materialele, instalaţiile sau utilajele folosite pentru sau în legătură cu produsele achiziţionate;
b. daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

Art. 12. Garanţia de bună execuţie a contractului
12.1. Promitentul-prestator se obligă să constituie garanţia de bună execuţie în valoare de  ........................ lei, reprezentând 10% din valoarea totală fără TVA a contractului în termen de 5 zile lucrătoare de la data semnării contractului în scopul asigurării Promitentului-achizitor de îndeplinirea cantitativă, calitativă și în perioada convenită a contractului.
12.2. Promitentul-prestator are obligaţia de a constitui garanţia de bună execuţie a contractului prin virament bancar sau printr-un instrument de garantare emis în condiţiile legii de o societate bancară sau de o societate de asigurări şi care se va constitui ca anexă la contract.
12.3. Promitentul-achizitor are dreptul de a emite pretenţii asupra garanţiei de bună execuţie, în limita prejudiciului creat, dacă Promitentul-prestator nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, Promitentul-achizitor are obligaţia de a notifica acest lucru Promitentului-prestator, precizând totodată obligaţiile care nu au fost respectate. 
12.4. Restituirea garanţiei de bună execuţie se va efectua la solicitarea scrisă a Promitentului-prestator în cel mult 14 zile de la data îndeplinirii de către Promitentul-prestator a obligaţiilor asumate prin contractul de achiziţie publică, dacă Promitentul-achizitor nu a ridicat până la acea dată pretenţii asupra ei.

Art. 13. Recepţie şi verificări
13.1. Promitentul-achizitor are dreptul de a verifica modul de prestare a serviciilor pentru a stabili conformitatea lor cu prevederile din propunerea/oferta tehnică şi din caietul de sarcini.
Promitentul-achizitor va notifica, în scris, Promitentului-prestator identitatea reprezentanţilor săi împuterniciţi pentru acest scop.
13.2. Pentru serviciile prestate se va încheia lunar un proces-verbal de recepţie semnat de către ambele părţi.

Art. 14. Începere, finalizare, întârzieri, sistare 
14.1. Promitentul-prestator are obligaţia de a începe prestarea serviciilor la data de ............................, respectând programul prevăzut în caietul de sarcini.
14.2. Dacă pe parcursul îndeplinirii contractului apar situaţii care împiedică Promitentul-prestator să respecte prestarea serviciilor, acesta are obligaţia de a notifica acest lucru Promitentul-achizitor. 
14.3. Prezentul contract încetează în următoarele situaţii:
a. prin ajungerea la termen;
b. prin acordul părţilor, consemnat în scris;
c. prin denunțarea unilaterală; Promitentul-achizitor poate denunța unilateral contractul subsecvent înainte de expirarea duratei acestuia, prin transmiterea unei notificări scrise celeilate părți, cu cel puțin 15 zile înainte de data la care se dorește încetarea contractului.
d. prin reziliere, în cazul în care prestatorul nu execută sau îşi execută necorespunzător obligațiile contractuale prevăzute la Art. 9. din prezentul contract. Rezilierea va opera de plin drept, fără nicio altă formalitate, fără a fi necesară punerea în întârziere şi fără intervenţia instanţelor judecătoreşti.
e. în cazul falimentului/desfiinţării uneia dintre Părţi sau în cazul în care Promitentului-prestator i s-a anulat licența de operare;
f. prin atingerea unui prag valoric de ajustare a prețului peste care prevederile legale impun obligaţii de aplicare a unor noi proceduri de achiziție;
14.4. Încetarea contractului subsecvent în conformitate cu prevederile prezentului articol nu va influența, în orice mod, executarea obligațiilor scadente între părți.
14.5. Contractul subsecvent poate înceta în conformitate cu prevederile Art. 222 și 223 din Legea nr. 98/2016 privind achizițiile publice, cu modificările și completările ulterioare.
14.6. În cazul în care Promitentul-prestator își schimbă denumirea, fuzionează, se divizează sau este preluat de un alt agent economic, noua societate va prelua toate obligațiile asumate de acesta prin prezentul contract subsecvent.

Art. 15. Ajustarea prețului unitar
15.1. Pentru serviciile prestate, plăţile datorate de către Promitentul-achizitor Promitentului-prestator sunt calculate la tarifele declarate (preț/oră/agent de securitate) în propunerea financiară – anexă la prezentul contract.  
15.2. În prezentul contract subsecvent prețul poate fi ajustat în funcție de modificările actelor normative incidente în materie (modificarea salariului minim garantat în plată, modificarea legislației în domeniu, alte modificări legislative cu impact în tariful prestației), în condițiile prevederilor art. 221 din Legea nr. 98/2016, pentru acoperirea costurilor pe baza cărora s-a fundamentat prețul contractului/acordului-cadru.
15.3. Modificarea prețului se face numai prin act adițional, la solicitarea scrisă a Promitentului-prestator, însoțită de documente justificative.  

Art. 16. Confidențialitatea și protecția datelor 
16.1. Toate informațiile oferite de către Promitent-achizitor Promitentului-prestator vor fi tratate de către acesta ca informații strict confidențiale și nu vor fi folosite în alte scopuri decât cele legate de îndeplinirea acestui contract și nu vor fi dezvăluite unor terti fără acordul prealabil, în scris, al Promitentului-achizitor.
16.2. Promitentul-prestator trebuie să respecte strict legislația românească privind protecția datelor cu caracter personal.
16.3. Pe parcursul realizării serviciilor, Promitentul-prestator are obligația să iși ia toate măsurile și să asigure integritatea și securitatea bazelor de date și a datelor INCD URBAN-INCERC accesate.
16.4. Atunci când prelucrează date cu caracter personal în legătură cu prezentul contract, fiecare parte se obligă să se conformeze cu legislația aplicabilă privind protecția datelor cu caracter personal, respectiv cu Regulamentul nr. 679/2016 și cu orice norme general obligatorii adoptate în legătură cu protecția datelor cu caracter personal.
16.5. Fiecare parte, atunci când va divulga celeilalte părți date cu caracter personal privind angajații/reprezentanții săi în scopul executării contractului, se va asigura că va divulga numai informațiile necesare acestui scop.
16.6. Fiecare parte va solicita celeilalte părți numai datele cu caracter personal necesare executării contractului și, în măsura în care există alt scop pentru care solicită datele cu caracter personal, va justifica această solicitare furnizând informațiile impuse de legislația aplicabilă, respectiv de art. 13-14 din Regulamentul nr. 679/2016 și/sau de orice articol sau normă care înlocuiește sau completează aceste prevederi.
16.7. Fiecare parte care divulgă date personale ale angajaților/reprezentanților săi se asigură că a furnizat acestora informațiile prevăzute la art. 13-14 din Regulamentul nr. 679/2016 și/sau din orice articol sau normă care înlocuiește sau completează aceste prevederi.
16.8. Pentru evitarea oricărui dubiu, părțile iau cunoștință și convin că fiecare parte determină, în mod independent, scopurile și mijloacele de prelucrare a datelor cu caracter personal în legătură cu prezentul contract.
16.9. În cazul în care apar circumstanțe în care oricare dintre părți acționează ca o persoană împuternicită a celeilalte părți, sau ca un operator asociat împreună cu cealaltă parte în legătură cu prezentul contract, părțile se obligă să încheie un acord cu caracter obligatoriu în conformitate cu prevederile din articolele 26 și 28 din Regulamentul nr. 679/2016 și/sau din orice articol sau normă care înlocuiește sau completează aceste prevederi.
16.10. Fiecare parte își asumă în mod independent responsabilitatea privind prelucrarea datelor cu caracter personal. Încălcarea de către o parte a prevederilor prezentului act precum și a prevederilor Regulamentului nr. 679/2016 și a normelor general obligatorii adoptate în legătură cu protecția datelor cu caracter personal, nu poate fi apreciată ca o încălcare comună și nu poate genera răspunderea solidară față de persoana sau autoritatea care constată această încălcare.

Art. 17. Forţa majoră
17.1. Forţa majoră este constatată de o autoritate competentă.
17.2. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
17.3. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
17.4. Partea contractantă care invocă forţa majoră are obligaţia de a notifica celeilalte părţi, în 5 zile şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
17.5. Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretindă celeilalte daune-interese.

Art. 18. Soluţionarea litigiilor
18.1. Promitentul-achizitor şi Promitentul-prestator vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.
18.2. În termen de maxim 15 zile de la apariția unei dispute, părțile se vor notifica reciproc în scris asupra pozițiilor adoptate, precum și cu privire la soluțiile propuse pentru rezolvarea disputei respective. în cazul în care vor considera necesar, părțile se pot întâlni în scopul soluționării disputei. fiecare parte are obligația de a răspunde în termen de 10 zile de la cererea transmisă de cealaltă parte referitor la soluționarea pe cale amiabilă a disputei.
18.3. Dacă, după 15 zile de la începerea acestor tratative, Promitentul-achizitor şi Promitentul-prestator nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din raza teritorială a achizitorului.

Art. 19. Limba care guvernează contractul
19.1. Limba care guvernează contractul este limba română.

Art. 20. Comunicări
20.1. (1) Orice comunicare dintre părţi, referitoare la îndeplinirea prezentului contract, trebuie să fie transmisă în scris.
(2) Orice document scris trebuie înregistrat atât în momentul transmiterii, cât şi în momentul primirii.
20.2. Comunicările între părţi se pot face prin scrisoare recomandată – cu confirmare de primire sau prin e-mail la adresa prevăzută în contract, cu condiţia confirmării în scris a primirii comunicării.

Art. 21. Alte clauze
21.1. Orice modificare a prezentului contract se realizează cu acordul părţilor, prin act adiţional.

Art. 22. Legea aplicabilă contractului
22.1. Contractul va fi interpretat conform legilor din România.

Art. 23. Clauze finale
23.1. Promitentul-prestator declară expres că a citit cuprinsul clauzelor din prezentul contract, astfel cum este încheiat în executarea acordului-cadru și declară, în mod expres, că a înțeles și că acceptă pe deplin conținutul acestora precum și efectele lor juridice.
23.2. Prezentul contract, astfel cum se încheie în executarea acordului-cadru, reprezintă voința liberă a părților și se semnează de către acestea astfel cum au fost agreate clauzele contractului și întinderea obligațiilor asumate, orice alte înțelegeri anterioare, scrise sau verbale, fiind lipsite de valoare juridică.

Prezentul contract a fost semnat la data de ....................., în 2 (două) exemplare, din care 1 (unul) pentru Promitent-achizitor şi 1 (unul) pentru Promitent-prestator.


Promitent-achizitor 							Promitent-prestator
INCD URBAN-INCERC                                                                                    
















ANEXĂ la contractul subsecvent nr. ................./.....................



	Nr. crt.
	Lunile pentru care se prestează serviciul
	Nr. zile/lună
	Total ore/lună
	Nr.
posturi
	Preț/oră
-lei fără TVA-
	Preț/lună
-lei fără TVA-
	Valoare TVA (lei)

	
	
	
	
	
	
	
	

	
	
	
	
	
	
	
	

	
	
	
	
	
	
	
	





Promitent-achizitor 							Promitent-prestator
INCD URBAN-INCERC                                                                                    

